प्रयागराज- अखिल भारतीय कांग्रेस की महासचिव प्रियंका गांधी के प्रयागराज पहुंचने पर निषाद समाज के प्रतिनिधि मंडल ने उनसे मुलाकत की। इस दौरान प्रतिनिधि मंडल ने निषाद समाज की ओर से एक ज्ञापन प्रियंका गांधी को सौंपा। जिसमें उन्होंने नावों द्वारा पारम्परिक बालू खनन पर रोक लगाने वाले तुगलकी फरमान को तत्काल रद्द करने की मांगी। जिससे नाविक मजदूरों को उनके पुश्तैनी पेशे से अलग न किया जा सके। उन्होंने बताया कि बालू खनन के कारोबार से लाखों परिवार को रोजगार मिलता है। इस पर प्रियंका गांधी ने भरोसा दिलाया कि वह लोक सभा तथा राज्य सभा में इस मुद्दे को उठाएगी। प्रतिनिधि मण्डल में राजन निषाद , लाल जी बिन्द , नीरज निषाद , एडवोकेट सुनील निषाद समेत अन्य लोग मौजूद रहे। वहीं बसवार से प्रियंका गांधी का काफिला एयरपोर्ट के लिए निकला था, लेकिन रास्ते में ही प्रियंका ने स्वराज भवन व कमला नेहरू हॉस्पिटल जाने का मन बना लिया। इसके बाद वह सीधे कमला नेहरू हॉस्पिटल पहुंच गई। प्रियंका के साथ चल रही कांग्रेस विधान मंडल दल की नेता आराधना मिश्रा ने बताया कि प्रियंका ने उनसे पूछा कि फ्लाइट में कितना समय है। जब उन्होंने बताया कि अभी 25 मिनट बाकी है तो उन्होंने सीधे हॉस्पिटल जाने की बात कही। इसके बाद उनका काफिला हॉस्पिटल पहुंचा, जहां वह करीब 15 मिनट रूकी। इस दौरान उन्होंने कुछ मरीजों से उनका हाल जाना और हॉस्पिटल में इलाज के बारे में जानकारी ली। साथ ही नए वार्ड -2 और सीआईसी का भी उन्होंने अवलोकन किया। इसके बाद वह स्वराज भवन पहुंची। जहां पर थोड़ी देर रेस्ट करने के बाद वह एयरपोर्ट के लिए निकल गई।
 
प्रयागराज- अखिल भारतीय कांग्रेस की महासचिव प्रियंका गांधी के प्रयागराज पहुंचने पर निषाद समाज के प्रतिनिधि मंडल ने उनसे मुलाकत की। इस दौरान प्रतिनिधि मंडल ने निषाद समाज की ओर से एक ज्ञापन प्रियंका गांधी को सौंपा। जिसमें उन्होंने नावों द्वारा पारम्परिक बालू खनन पर रोक लगाने वाले तुगलकी फरमान को तत्काल रद्द करने की मांगी। जिससे नाविक मजदूरों को उनके पुश्तैनी पेशे से अलग न किया जा सके। उन्होंने बताया कि बालू खनन के कारोबार से लाखों परिवार को रोजगार मिलता है। इस पर प्रियंका गांधी ने भरोसा दिलाया कि वह लोक सभा तथा राज्य सभा में इस मुद्दे को उठाएगी। प्रतिनिधि मण्डल में राजन निषाद , लाल जी बिन्द , नीरज निषाद , एडवोकेट सुनील निषाद समेत अन्य लोग मौजूद रहे। वहीं बसवार से प्रियंका गांधी का काफिला एयरपोर्ट के लिए निकला था, लेकिन रास्ते में ही प्रियंका ने स्वराज भवन व कमला नेहरू हॉस्पिटल जाने का मन बना लिया। इसके बाद वह सीधे कमला नेहरू हॉस्पिटल पहुंच गई। प्रियंका के साथ चल रही कांग्रेस विधान मंडल दल की नेता आराधना मिश्रा ने बताया कि प्रियंका ने उनसे पूछा कि फ्लाइट में कितना समय है। जब उन्होंने बताया कि अभी पच्चीस मिनट बाकी है तो उन्होंने सीधे हॉस्पिटल जाने की बात कही। इसके बाद उनका काफिला हॉस्पिटल पहुंचा, जहां वह करीब पंद्रह मिनट रूकी। इस दौरान उन्होंने कुछ मरीजों से उनका हाल जाना और हॉस्पिटल में इलाज के बारे में जानकारी ली। साथ ही नए वार्ड -दो और सीआईसी का भी उन्होंने अवलोकन किया। इसके बाद वह स्वराज भवन पहुंची। जहां पर थोड़ी देर रेस्ट करने के बाद वह एयरपोर्ट के लिए निकल गई।